કપિલ દેવ બાદ ભારતના સૌથી સફળ ફાસ્ટ બોલર ઝહીર ખાનની ઇચ્છા ૧૦૦ ટેસ્ટની ક્લબમાં સામેલ થવાની છે, પરંતુ હજુ સુધી ૯૨ ટેસ્ટ રમનારા ઝહીરે પોતાની અંતિમ ટેસ્ટ લગભગ ૨૦ મહિના પહેલાં રમી હતી. ઈશાંત શર્મા, ઉમેશ યાદવ, ભુવનેશ્વરકુમાર જેવી ત્રિપુટીની સફળતા અને વિકલ્પ તરીકે વરુણ એરોન જેવા યુવાન બોલરને જોતાં એ મુશ્કેલ જ લાગી રહ્યું છે કે ઝહીરને ફરીથી ટેસ્ટ ટીમમાં સ્થાન મળે. ખાસ કરીને એ જોતાં આગામી એક વર્ષ સુધી ભારતનો ઉપમહાદ્વીપની બહાર કોઈ પ્રવાસ નથી. સેહવાગની જેમ જ આગામી મહિને પોતાનો ૩૭મો જન્મદિવસ ઉજવનારા ઝહીરે પણ શું યોગ્ય સમયે આંતરરાષ્ટ્રીય ક્રિકેટને ‘બાય બાય’ કહેવાની તક ગુમાવી નથી દીધી?નામઃ હરભજનસિંહ